Trent Alexander-Arnold
Trent John Alexander-Arnold (1998-yil 7-oktabrda tugʻilgan) — angliyalik professional futbolchi. U Premyer-liganing „ Liverpool“ klubi va Angliya terma jamoasida oʻng qanot himoyachisi sifatida oʻynaydi. Oʻzining uzatmalari bilan tanilgan, u bugungi kunda jahon futbolidagi eng yaxshi oʻng qanot himoyachilaridan biri hisoblanadi. Alexander-Arnold 2004-yilda „Liverpool“ akademiyasiga qoʻshildi va yoshlar klubida sardorlik qildi. U 2016-yilda 18 yoshida, asosiy jamoada debyutini oʻtkazdi. U 2018-yil va 2019-yillarda UEFA Chempionlar Ligasi finallarida ketma-ket oʻynadi va Chempionlar Ligasi mavsumining eng yaxshi tarkibiga kirdi. Bu koʻrinishlar Alexander-Arnoldni musobaqada ketma-ket finalda boshlagan eng yosh futbolchiga aylantirdi. Oʻsha yili u UEFA Superkubogi va FIFA klublar oʻrtasidagi jahon chempionatini qoʻlga kiritdi. Alexander-Arnold, shuningdek, Angliyani turli yoshlar darajasida himoya qilgan va 2018-yilda kattalar jamoasida oʻzining debyutini oʻtkazgan. U Angliya milliy futbol terma jamoasi bilan 2018-yilgi FIFA Jahon chempionatida ishtirok etdi.